Document ID: 32006R0832

KOMMISSIONENS FORORDNING (EF) Nr. 832/2006
af 2. juni 2006
om fordelingen på leverancer og direkte salg af de nationale referencemængder, der er fastsat for 2005/06 i bilag I til Rådets forordning (EF) nr. 1788/2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1788/2003 af 29. september 2003 om en afgift på mælk og mejeriprodukter (1), særlig artikel 6, stk. 4, og artikel 8, og
ud fra følgende betragtninger:
(1)
I artikel 6 i forordning (EF) nr. 1788/2003 er det fastsat, at medlemsstaterne skal fastlægge producenternes individuelle referencemængder. Producenterne kan råde over en eller to individuelle referencemængder henholdsvis til leverance og til direkte salg, og disse mængder kan på behørigt begrundet anmodning fra producenten omregnes fra den ene referencemængde til den anden.
(2)
Kommissionens forordning (EF) nr. 490/2005 af 29. marts 2005 om fordelingen på leverancer og direkte salg af de nationale referencemængder, der er fastsat for 2004/05 i bilag I til Rådets forordning (EF) nr. 1788/2003 (2), fastsætter for perioden 1. april 2004-31. marts 2005 fordelingen på leverancer og direkte salg for Belgien, Tjekkiet, Danmark, Tyskland, Estland, Grækenland, Spanien, Frankrig, Irland, Italien, Cypern, Letland, Litauen, Luxembourg, Ungarn, Malta, Nederlandene, Østrig, Portugal, Slovakiet, Finland, Sverige og Det Forenede Kongerige.
(3)
For Polen og Slovenien er grundlaget for de individuelle referencemængder fastsat i tabel f) i bilag I til forordning (EF) nr. 1788/2003.
(4)
Belgien, Tjekkiet, Danmark, Tyskland, Estland, Grækenland, Spanien, Frankrig, Irland, Italien, Cypern, Letland, Litauen, Ungarn, Nederlandene, Østrig, Polen, Portugal, Slovenien, Slovakiet, Finland og Det Forenede Kongerige har i overensstemmelse med artikel 25, stk. 2, i Kommissionens forordning (EF) nr. 595/2004 af 30. marts 2004 om gennemførelsesbestemmelser til Rådets forordning (EF) nr. 1788/2003 om en afgift på mælk og mejeriprodukter (3) givet meddelelse om de mængder, der efter anmodning fra producenterne er blevet definitivt omregnet mellem individuelle referencemængder for leverancer og direkte salg.
(5)
I henhold til artikel 6, stk. 4, i forordning (EF) nr. 1788/2003 kan den del af den finske nationale referencemængde, der tildeles de leverancer, der er omhandlet i artikel 1 i nævnte forordning, forhøjes med indtil 200 000 tons med henblik på kompensation af SLOM-producenter. Finland har i overensstemmelse med artikel 6 i Kommissionens forordning (EF) nr. 671/95 af 29. marts 1995 om tildeling af en specifik referencemængde til bestemte producenter af mælk og mejeriprodukter i Østrig og Finland (4) underrettet Kommissionen om de pågældende mængder for mejeriåret 2005/06.
(6)
Fordelingen på leverancer og direkte salg af de nationale referencemængder, der er fastsat i bilag I til forordning (EF) nr. 1788/2003 for perioden 1. april 2005-31. marts 2006, bør derfor fastsættes.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
De nationale referencemængder, der er fastsat i bilag I til forordning (EF) nr. 1788/2003 for perioden 1. april 2005 - 31. marts 2006, er fordelt på leverancer og direkte salg som anført i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. juni 2006.

Labels: 7
3
17
6